KOMISSION TIEDONANTO EUROOPAN PARLAMENTILLE JA NEUVOSTOLLE Varainhoitovuotta 2012 koskeva rahoituskehyksen tekninen mukautus BKTL:n muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) /* KOM/2011/0199 lopull. */





[pic] | EUROOPAN KOMISSIO | Bryssel 15.4.2011 KOM(2011) 199 lopullinen KOMISSION TIEDONANTOEUROOPAN PARLAMENTILLE JA NEUVOSTOLLE Varainhoitovuotta 2012 koskeva rahoituskehyksen tekninen mukautus BKTL:n muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) KOMISSION TIEDONANTO EUROOPAN PARLAMENTILLE JA NEUVOSTOLLE Varainhoitovuotta 2012 koskeva rahoituskehyksen tekninen mukautus BKTL:n muutosten mukaisesti (Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn toimielinten sopimuksen 16 kohta) JOHDANTO Talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehty toimielinten sopimus (EUVL C 139, 14.6.2006, s. 1) sisältää taulukon, jossa esitetään 27 jäsenvaltion EU:n (EU-27) vuosien 2007–2013 rahoituskehys vuoden 2004 hintoina (taulukko 1). Toimielinten sopimuksen 16 kohdan mukaan komissio tekee joka vuosi ennen varainhoitovuoden n + 1 talousarviomenettelyä teknisen mukautuksen rahoituskehykseen Euroopan unionin bruttokansantulon (BKTL) ja hintojen muutosten mukaisesti ja antaa tulokset tiedoksi budjettivallan käyttäjille. Käypinä hintoina ilmaistut menojen enimmäismäärät lasketaan käyttämällä toimielinten sopimuksen 16 kohdan mukaista kiinteää 2 prosentin deflaattoria. BKTL:n muutosten osalta tämä tiedonanto perustuu uusimpiin talousennusteisiin. Tämän tiedonannon tarkoituksena on esittää budjettivallan käyttäjälle tulos varainhoitovuotta 2012 koskevasta, toimielinten sopimuksen 16 kohdan mukaisesta rahoituskehyksen teknisestä mukautuksesta (EU-27). RAHOITUSKEHYSTAULUKON MUKAUTTAMISMENETTELY (TAULUKOT 1 JA 2) Taulukossa 1 on esitetty 27 jäsenvaltion EU:n rahoituskehys vuoden 2004 hintoina toimielinten sopimuksen 17 kohdan mukaisesti muutettuna (KOM(2010) 160, 16.4.2010). Taulukossa 2 on esitetty 27 jäsenvaltion EU:n rahoituskehys varainhoitovuoden 2012 osalta mukautettuna (ts. varainhoitovuoden 2011 osalta ja toimielinten sopimuksen 17 kohdan mukaisesti mukautettu, käypinä hintoina esitetty rahoituskehys muuttamattomana, ks. KOM(2010) 160, lukuun ottamatta prosentteina suhteessa BKTL:oon esitettyä rahoituskehystä, jota on tarkistettu tuoreimpien saatavilla olevien talousennusteiden perusteella). Yhteenlaskettu BKTL Tuoreimpien saatavilla olevien ennusteiden mukaan vuoden 2012 BKTL on EU-27:n tapauksessa 13 114 511 miljoonaa euroa käypinä hintoina (teknisiä mukautuksia ei toimielinten sopimuksen 16 kohdan viimeisen alakohdan mukaisesti tehdä kuluvan eikä aikaisempien vuosien osalta; aikaisempien vuosien tarkistetut ohjeelliset BKTL-luvut ovat seuraavat: 12 650 080 miljoonaa euroa vuonna 2011, 12 218 528 miljoonaa euroa vuonna 2010, 11 626 995 miljoonaa euroa vuonna 2009, 12 312 555 miljoonaa euroa vuonna 2008 ja 12 243 045 miljoonaa euroa vuonna 2007). Vuoden 2013 EU-27:n BKTL on laskettu keskimääräistä reaalista vuosikasvua koskevien komission omien ennusteiden perusteella. Kyseiset ennusteet ovat suuntaa antavia, ja niitä tarkistetaan vuosittain tuoreimpien saatavilla olevien talousennusteiden pohjalta. BKTL-luvut ovat vuodesta 2010 lähtien sisältäneet myös välilliset rahoituspalvelut (FISIM) kuten niiden kohdentamisesta omien varojen tarkoituksiin 1 päivästä tammikuuta 2010 alkaen 16 päivänä maaliskuuta 2010 annetussa neuvoston päätöksessä 2010/196/EU, Euratom[1] edellytetään. Rahoituskehykseen tehtävän varainhoitovuotta 2012 koskevan teknisen mukautuksen tärkeimmät tulokset (EU-27) Vuoden 2012 maksusitoumusmäärärahojen yhteenlaskettu enimmäismäärä (147 546 miljoonaa euroa) on 1,13 prosenttia suhteessa BKTL:oon. Näitä maksusitoumusmäärärahoja vastaavien maksumäärärahojen yhteenlaskettu enimmäismäärä (141 360 miljoonaa euroa) on 1,08 prosenttia suhteessa BKTL:oon. Omien varojen 1,23 prosentin enimmäismäärään nähden jää tuoreimpien talousennusteiden perusteella näin 19 948 miljoonan euron liikkumavara (0,15 prosenttia suhteessa EU-27:n BKTL:oon). Omien varojen ja maksusitoumusmäärärahojen enimmäismääriä mukautettiin välillisten rahoituspalvelujen (FISIM) kohdentamisesta omien varojen tarkoituksiin annetun päätöksen 2010/196/EU, Euratom voimaantulon jälkeen.[2] MUUT TEKNISEEN MUKAUTUKSEEN LIITTYVÄT NÄKÖKOHDAT Otsake 5 (Hallintomenot) Rahoituskehyksestä laaditun taulukon alaviitteessä mainitaan, että otsakkeen 5 enimmäismäärään sisältyvistä eläkemenoista vähennetään henkilöstön suorittamat eläkemaksut siten, että vähennykset ovat vuosina 2007–2013 enintään 500 miljoonaa euroa (vuoden 2004 hintoina). Tätä määräystä on tulkittava niin, että otsakkeen enimmäismäärää sovellettaessa se rajoittaa eläkemenoista tehtäviä vähennyksiä kahdella tavalla: - vähennykset eivät saa minään vuonna ylittää talousarvioon tuloina otettavia eläkemaksuja, - vähennysten yhteenlaskettu kokonaismäärä vuosina 2007–2013 saa olla enintään 500 miljoonaa euroa vuoden 2004 hintoina eli vuosittain keskimäärin 71,4 miljoonaa (84,0 miljoonaa vuoden 2012 hintoina). Koska hallintomenot ovat toistuvia, niiden osalta vahvistetaan vuotuinen keskimääräinen enimmäismäärä, jotta liikkumavaraa ei tarvittaisi heti kauden alussa, jolloin se ei olisi enää myöhemmin kokonaisuudessaan käytettävissä. Vuonna 2012 tehtävät vähennykset ovat 84,0 miljoonaa euroa käypinä hintoina. Vuosien 2007–2013 rahoituskehyksen ulkopuoliset menoerät On joitakin rahoitusjärjestelyjä, jotka eivät sisälly vuosien 2007–2013 rahoituskehyksessä sovittuihin menojen enimmäismääriin. Kyseisillä järjestelyillä pyritään varmistamaan, että poikkeuksellisiin ja odottamattomiin tapahtumiin voidaan reagoida nopeasti ja että sovituista menojen enimmäismääristä voidaan jonkin verran joustaa tietyin edellytyksin: - Hätäapuvarauksesta voidaan ottaa vuosittain käyttöön enintään 221 miljoonaa euroa vuoden 2004 hintoina. Vuonna 2012 kyseisestä varauksesta voidaan näin ollen ottaa 258,9 miljoonaa euroa käypinä hintoina (ja koko jakson aikana yhteensä 1 744 miljoonaa euroa käypinä hintoina). - EU:n solidaarisuusrahaston vuotuinen enimmäismäärä käypinä hintoina on miljardi euroa. - Joustovälineen vuotuinen enimmäismäärä käypinä hintoina on 200 miljoonaa euroa. Tähän lisätään vuosina 2010 ja 2011 käyttämättä jääneet määrät, jotka voidaan siirtää vuodelle 2012. Lisäksi Euroopan globalisaatiorahastosta on mahdollista ottaa vuosittain käyttöön enintään 500 miljoonaa euroa käypinä hintoina. Tämä summa rahoitetaan edellisen vuoden maksusitoumusmäärärahojen yhteenlaskettuun enimmäismäärään nähden jääneestä liikkumavarasta ja/tai kahden edellisen vuoden peruutettujen sitoumusten vuoksi vapautuneista määrärahoista (lukuun ottamatta otsakkeeseen 1 b liittyviä peruutettuja sitoumuksia). TALOUSARVIOON SISÄLTYMÄTÖN TOIMINTA JA OMAT VARAT Toimielinten sopimuksen 11 kohdan neljännessä alakohdassa määrätään, että muuta kuin yleiseen talousarvioon sisältyvää toimintaa koskevat tiedot sekä unionin omien varojen eri ryhmien ennakoitu kehitys esitetään ohjeellisina erillisissä taulukoissa ja saatetaan vuosittain ajan tasalle rahoituskehyksen teknisen mukautuksen yhteydessä. Nämä uusimpien käytettävissä olevien arvioiden mukaan ajantasaistetut tiedot esitetään liitteinä olevissa taulukoissa 3.1 ja 3.2 Ne koskevat Euroopan kehitysrahastoa (EKR) ja omien varojen koostumusta. LIITTEET TAULUKKO 1: RAHOITUSKEHYS 2007–2013 [pic] TAULUKKO 2: VUODEN 2012 OSALTA MUKAUTETTU RAHOITUSKEHYS (EU-27) [pic] TAULUKKO 3: ALUSTAVA ARVIO YLEISEN TALOUSARVION ULKOPUOLISISTA MENOISTA SEKÄ OMIEN VAROJEN RYHMIEN ENNUSTETTU KEHITYS [pic] [1] Neuvoston päätös 2010/196/EU, Euratom, annettu 16 päivänä maaliskuuta 2010, välillisten rahoituspalveluiden (FISIM) kohdentamisesta Euroopan unionin talousarvion ja sen omien varojen tarkoituksiin käytettävän bruttokansantulon määrittämiseksi, EUVL L 87, 7.4.2010, s. 31. [2] Komission tiedonanto Euroopan parlamentille ja neuvostolle – Omien varojen ja maksusitoumusmäärärahojen enimmäismäärien mukautus seurauksena päätöksestä soveltaa FISIMin kohdentamismenetelmää omien varojen tarkoituksiin, KOM(2010) 162.